Kapa
Kapa (ček. kopa, lot. sexagena, vok. schock) – vienetinių dydžių skaičiavimo matas, lygus 60 vienetų arba 5 tuzinams. Tai dvyliktainės skaičiavimo sistemos rudimentas. Kapomis skaičiuodavo pinigus (pvz., kapa grašių), kiaušinius ir kt. A. Baltrūnas teigia, kad sąvoka kapa buvo išrasta Lietuvoje, nors čekai nuo seno naudoja kopa '60 vienetų'. Čekijoje kopomis skaičiuodavo Prahos grašius. Senojoje graikų kalboje egzistavo raidė koppa (angl. qoppa), kuri reiškė ir skaičių (tiesa, ne 60, o 90).